Каракачанов не се е отказал от намерението си да върне задължителната казарма

Каракачанов не се е отказал от намерението си да върне задължителната казарма

СОФИЯ, (ВМ) – „Самото съществуване на държавата България е скъпо начинание.“ С тези думи пред БНТ вицепремиерът, министър на отбраната и лидер на ВМРО Красимир Каракачанов реагира на забележката, че връщането на наборната армия ще е скъпо начинание.

Прочети още: По-висок интереса към Българската армия отчитат в МО през тази година

Той обяви, че не се е отказал от намерението си да върне задължителната казарма. Каракачанов уточни, че на първо време ще се въведе доброволна военна служба за 3, 6 или 9 месеца.

„Обществото е узряло за наборната военна служба. „Цялата кампания за отмяната и през 2008 година беше тотална грешка. В Конституцията има ясен текст, че всеки български гражданин трябва да защитава отечеството си. Когато ти не си го подготвил и го пратиш в бойни действия, го обричаш на заколение“, аргументира се Каракачанов.

Той отбеляза, че при отмяната на задължителната казарма е било посочено, че така армията ще стане по-малка, по-добре въоръжена и по-добре заплатена, но в момента е изпълнено само първото обещание.

Прочети още: Ген. Съби Събев – САЩ предложиха на България много добра пакетна сделка за Ф-16

Каракачанов посочи, че през следващата година бюджетът за отбрана ще е рекордните 2.41 млрд. лева. „Това се прави не само, за да достигнем 2% от БВП, каквото е изискването на НАТО, а и заради това, че 30 години отбраната е била подценявана“, допълни вицепремиерът.

Каракачанов поясни, че във военният бюджета са предвидени средства за реализация на проектите за модернизация на армията, увеличаване на заплатите с 10% и ремонт на част от сградния фонд . „Бих казал, че и този бюджет е малък, но няма как да се наваксат пропуснатите години за 2-3 години“, поясни военният министър.

Прочети още: Lockheed ще извършва частични ремонти на българските F-16 в пловдивския завод „Авионамс“

Той посочи, че е преборена тенденцията за повече напуснали, отколкото постъпили, като за деветте месеца на тази година влезлите в армията са 602-ма, при 325-ма за същия период на 2018 г.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

Източник: Пан.БГ